  kremlin.ru Майя Бывальцева 21-тӥ тулыспалэ Россилэн азьмуртэз ДНР-лэн но ЛНР-лэн асэриксы (суверенитет) сярысь косэтэз (указ) кинюртӥз. Солэсь азьвыл Владимир Путин кунын улӥсьёслы вазиськиз. « Кемалась кисьмам пумкылъянэз кутыны кулэ шуыса малпасько – Донецк Калык Элькунэз но Луганск Калык Элькунэз асэрико лыдъяны. Нош собере эшъяськон но ог-огедлы юрттон сярысь огкылъёсты юнматыны » Владимир Путин, Россилэн азьмуртэз Пусъём, азьвылгес ДНР-лэн кивалтӥсез Денис Пушилин но ЛНР-лэн кивалтӥсез Леонид Пасечник элькунъёслэсь асэриксэс юнматыны куронэн вазиськизы. Элькунын мобилизация ялӥзы но калыкез (пиналъёсты, кышномуртъёстя, пересьёсты) Россие келяны кутскизы.  21-тӥ тулыспалэ Донбассысь югдуръя ужпумез Россилэн кышкыттэмлыкъя кенешаз эскеризы. Солэн ёзчиосыз элькунъёслэн суверенитетсылы дурбасьтэмзы сярысь веразы. Тегъёс: ВладимирПутин Россия  